Paveway

Paveway predstavuje sériu laserom navádzaných bômb spoločnosti Raytheon.

Vývoj tejto série začala spoločnosť Texas Instruments v roku 1964. Testovanie prvého prototypu, ktorého bojovú časť tvorila bomba M117, sa konalo v apríli 1965. Ďalšie prototypy boli v roku 1968 zaslané na ostré testovanie do Vietnamu.

Okrem bojovej časti sa bomby zo série Paveway I skladali ešte z polo-aktívneho laserového vyhľadávača, počítača, riadiaceho navádzania a krídiel, umiestnených v prednej a zadnej časti. Začiatkom sedemdesiatych rokov sa začala vyrábať vylepšená séria Paveway II, v rámci ktorej bol implementovaný spoľahlivejší laserový vyhľadávač. V roku 1986 boli do výzbroje zaradené bomby zo série Paveway III s modernizovaným vyhľadávačom. Mali podstatne väčšiu presnosť než Paveway II, ale boli aj podstatne drahšie. Séria bômb Paveway III bola nasadená v roku 1991 v druhej vojne v Perzskom zálive a v roku 1999 bola nasadená Indickými vzdušnými silami v Kargilskej vojne.

Séria Paveway zahŕňa nasledovné typy bômb:

GBU-10 Paveway II – bojová časť Mk 84 – 907 kg 
GBU-12 Paveway II – bojová časť Mk 82 – 227 kg
GBU-16 Paveway II – bojová časť Mk 83 – 454 kg
GBU-58 Paveway II – bojová časť Mk 81 – 113,4 kg
GBU-22 Paveway III – bojová časť Mk 82 – 227 kg
GBU-24 Paveway III – bojová časť Mk 84/BLU-109 – 907 kg
GBU-27 Paveway III – bojová časť BLU-109 – 907 kg
GBU-28 Paveway III - bojová časť BLU-122/B a BLU-113
GBU-48 Enhanced Paveway II – bojová časť Mk 83 – 454 kg. Zmodernizovaná bomba GBU-16 s dvojitým režimom navádzania (GPS/laser), ktorej producentom je už firma Raytheon.
GBU-49 Enhanced Paveway II – bojová časť BLU-133 – 227 kg. Zmodernizovaná bomba GBU-12 s dvojitým režimom navádzania (GPS/laser), ktorej producentom je už firma Raytheon.
GBU-50 Enhanced Paveway II – bojová časť Mk 84 alebo BLU-109 – 907 kg. Zmodernizovaná bomba GBU-10 s dvojitým režimom navádzania (GPS/laser), ktorej producentom je už firma Raytheon.
GBU-59 Enhanced Paveway II – bojová časť Mk 81 – 113,4 kg. Zmodernizovaná bomba GBU-58 s dvojitým režimom navádzania (GPS/laser), ktorej producentom je už firma Raytheon.

Referencie

Iné projekty

Zdroj 

Letecké bomby
Zbrane USA